**Hortobágy Község Önkormányzatának 8. sz. napirend**

**Polgármesterétől**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2025. január 28-ai rendes, nyilvános ülésére**)**

**Tárgy:** A 2024. évi természetben nyújtott szociális célú tűzifa támogatás jogosultsági feltételeiről szóló rendelet módosítása

*Tisztelt Képviselő-testület!*

A belügyminiszter pályázatot hirdetett a Magyarország 2024. évi központi költségvetéséről szóló 2023. évi LV. törvény (a továbbiakban költségvetési törvény) 3. melléklet 2.2.1. pont szerint a települési önkormányzatok szociális célú tüzelőanyag vásárlásához kapcsolódó támogatására. A pályázat célja, hogy a legrászorultabb családok átmeneti, kiegészítő támogatáshoz jussanak, csökkenjen a háztartások tüzelőanyag-költsége.

Hortobágy Község Önkormányzata a Képviselő-testület 34/2024. (IV. 16.) Hö. határozatával döntött a pályázat benyújtásáról, és 720 090 forint támogatásban részesült 27 erdei m3 kemény lombos tűzifa megvásárlására, ezt az összeget kell kiegészíteni 68 580.- forint (erdei m3 x 2 000.- forint) önrésszel.

A pályázat beadásával vállaltuk, hogy a szociális tüzelőanyag odaítélésének feltételeit rendeletben szabályozzuk A Képviselő-testület meg is alkotta a 2024. évi természetben nyújtott szociális célú tűzifa támogatás jogosultsági feltételeiről szóló 19/2024. (X. 31.) önkormányzati rendeletét.

Az igénylésre szabott határidő 2024. november 29. napja volt. A 13 igénylő mindegyike jogosult volt az ellátásra. A megmaradt tűzifát felmérve további 10-12 jogosult igénylő részére van elég mennyiség és jelzés is érkezett, hogy olyan személyek is vannakk, akik valamely oknál fogva elmulasztották az igénylés határidejét.

Az újabb igénylési határidőt 2025. február 11. napjában határozatuk meg. A beadási határidő azért ilyen szűkös, mert a pályázat egyik feltétele, hogy a tűzifát 2025. február 15. napjáig kijuttatjuk a támogatott személyekhez.

Kérem a tisztelt Képviselő-testületet, hogy az előterjesztés megtárgyalását követően alkossa meg a módosító rendeletet.

**Hortobágy, 2025. január 21.**

**Jakab Ádám András**

polgármester

Az előterjesztést törvényességi szempontból ellenőrizte:

**dr. Koroknai-Bokor Erzsébet**

kirendeltség-vezető